IZVJEŠTAJ O IZVRŠENJU BUDŽETA
JANUAR 2025. GODINE

IZVJEŠTAJ O IZVRŠENJU BUDŽETA
AVGUST 2026. GODINE

	Izvještaj o izvršenju budžeta


	AVGUST 2026. GODINE



	[image: ][image: ]Ministarstvo
finansija






Prihodi budžeta za avgust 2026. godine

[image: ]Više od dvije milijarde eura prihoda budžeta naplaćeno je za samo osam mjeseci 2026. godine, uz snažan međugodišnji rast kod svih ključnih poreskih kategorija. Ukupna naplata dostigla je 2.005,6 mil. € ili 23,3% procijenjenog BDP-a (8.591,2 mil. €), što je za 165,8 mil. € ili 9% više nego u istom periodu u godini ranije. Rast prihoda budžeta u posmatranom periodu evidentan je i u odnosu na plan za osam mjeseci, i to za značajnih 20,9 mil. € ili 1,1%. Ostvareni rezultati potvrđuju nastavak pozitivnih fiskalnih trendova i stabilan priliv sredstava za finansiranje javnih potreba i razvojnih prioriteta države. Posebno je važna činjenica da rast nije rezultat samo jedne kategorije, već široko zasnovanog povećanja naplate poreza na dohodak, poreza na dobit, PDV-a, akciza i doprinosa.
U nastavku je dat pregled ostvarenja i ključnih kretanja po najznačajnijim kategorijama prihoda budžeta.
[bookmark: _Hlk224352831]Porez na dohodak fizičkih lica ostvaren je u iznosu od 81,3 mil. €, što je veće u odnosu na prošlogodišnju naplatu u istom periodu za 15,1 mil. € ili 22,9%, a osmomjesečni plan je premašen za  9,8 mil. € ili 13,7%.
Porez na dobit pravnih lica ostvaren je u iznosu od 227,7 mil. €, što predstavlja rast u odnosu na nivo prošlogodišnje naplate za 8,9 mil. € ili 4,1%, što je gotovo i na nivou plana za osam mjeseci.
Porez na dodatu vrijednost ostvaren je u iznosu od 934,4 mil. €, što predstavlja rast u odnosu na isti period 2025. godine od 54,1 mil. € ili 6,1% i na nivou je plana za posmatrani period. Rast naplate PDV-a još je značajniji imajući u vidu da je povraćaj u periodu januar-avgust 2026. godine, bio približno na nivou prošlogodišnjeg, uz posebno snažnu dinamiku povraćaja tokom jula i avgusta.
Prihodi budžeta po osnovu akciza su ostvareni u iznosu od 279,6 mil. € što predstavlja rast u odnosu na isti period 2025. godine od 19,1 mil. € ili 7,3%, a ova kategorija prihoda budžeta premašila je i plan za 1,6 mil. € ili 0,6%. Snažan rast naplate akciza u periodu januar–avgust 2026. godine prvenstveno je rezultat snažne naplate akciza na duvan i duvanske proizvode, gdje je rast iznosio 23,9 mil. € ili 26,9%.


Doprinosi su ostvareni u iznosu od 288,2 mil. € što je za 32,6 mil. € ili 12,7% veće posmatrano u odnosu na isti period 2025. godine, što je i iznad osmomjesečnog plana za 7,4 mil. € ili 2,6%.
Snažna naplata zabilježena je i u avgustu, kada su prihodi budžeta dostigli 288,6 mil. €, odnosno čak 28,6 mil. € ili 11% više nego u istom mjesecu prethodne godine, dok je avgustovski plan realizovan na nivou od 97,5%.

Rashodi budžeta za avgust 2026. godine

[image: ][image: ]Izdaci budžeta za period januar-avgust iznosili su 2.151,8 mil. € ili 25% procijenjenog BDP-a. U odnosu na isti period prethodne godine izdaci odstupaju za 241.8 mil. € ili 12,7% kao posljedica uvećanih izdvajanja za obaveze mandatornog karaktera. U odnosu na plan ove godine, izdaci su manji za 24,3 mil. € ili 1,1%, što proizilazi iz dinamike dospijevanja obaveza. 






Tekući izdaci u posmatranom periodu ostvareni su u iznosu od 814,1 mil. €, što predstavlja niži nivo realizacije u odnosu na plan za 15,6 mil. € ili 1,9%. Manje ostvarenje zabilježeno je na skoro svim pozicijama tekućih izdataka, dominantno na pozicijima Rashoda za tekuće održavanje. Razlika u ostvarenju u odnosu na plan za 8,4 mil. € ili 1,7% zabilježena je i kod Bruto zarada i doprinosa na teret poslodavca koji su ostvareni u iznosu od 474,7 mil. € što predstavlja 98,3% plana. Subvencije su ostvarene u iznosu od 44,4 mil. € i u odnosu na plan njihovo ostvarenje je veće za 15,2 mil. € ili 51,9% dominantno kod Zavoda za zapošljavanje za Subvencije poslodavcima koji zaposle lica sa invaliditetom. 
Kamate su ostvarene u iznosu od 106,6 mil. €, što je niže od plana za 4,9 mil. € ili 4,4%. U odnosu na isti period prethodne godine, rashodi za kamate veći su za 18,4 mil. € ili 20,8%, kao rezultat dinamike otplate obaveza po osnovu javnog duga.
Transferi za socijalnu zaštitu za period januar-avgust ostvareni su u iznosu od 759,2 mil. € što predstavlja 99,2% plana. U odnosu na isti period prethodne godine ostvarenje je veće za 28,5 mil. € ili 3,9%. Transferi institucijama, pojedincima, nevladinom i javnom sektoru za period januar-avgust iznosili su 322,9 mil. € i veći su od plana za 0,8 mil. € ili 0,2%.

Kapitalni izdaci u posmatranom periodu ostvareni su u iznosu od 232,6 mil. € i u odnosu na isti period prethodne godine izvršenje kapitalnih izdataka veće je za 77,7 mil. € ili 50,2%. U avgustu ostvarenje kapitalnih izdataka iznosi 63,4 mil. € što je za 37.5 mil. € ili 144,9% više u odnosu na plan i 38,8 mil. € ili 158,1% više u odnosu na isti mjesec prethodne godine, od čega se 35,34 mil. € odnosi na izdatke za infrastrukturu od opšteg značaja kod Uprave za saobraćaj. Najznačajnije izdvajanje u okviru ove kategorije kapitalnih izdataka odnosi se na Kapitalni budžet u iznosu od 167,38 mil. €, dok se preostali iznos odnosi na kapitalne izdatke u okviru Tekućeg budžeta i budžeta fondova.

Međutim, posmatrajući samo avgust, ukupni izdaci budžeta iznose 291,1 mil. € i u odnosu na posmatrani period prethodne godine izdaci su veći za 55,8 mil. € ili 23,7%. Tekući izdaci u avgustu ostvareni su u iznosu od 93,1 mil. € što je za 5,6 mil. € ili 6,4% više u odnosu na plan. Najveće odstupanje u odnosu na plan za avgust, kod tekućih izdataka, u iznosu od cca 3,7 mil. €, ostvareno je na poziciji Ostalih izdataka, od čega se 81% odnosi na budžetsku stavku Izrada i održavanje softvera kod Ministarstva vanjskih poslova za potrebe potpisivanja Sporazuma o saradnji između Vlade Crne Gore - Ministarstva vanjskih poslova i UNDP-a za realizaciju projekta E-VISA.

Transferi institucijama, pojedincima, nevladinom i javnom sektoru ostvareni su u iznosu od 35,6 mil. € što predstavlja 99.4% plana.

[bookmark: _Hlk240969878]
U periodu januar-avgust 2026. godine ostvaren je budžetski deficit od 146,2 mil. €, što predstavlja 1,7% procijenjenog BDP-a. U odnosu na planirani manji je za 45,2 mil. € ili 23,6%. Istovremeno, u posmatranom periodu ostvaren je suficit tekuće potrošnje od 86,4 mil.€. Takođe, u avgustu je ostvaren suficit tekuće potrošnje od 60,9 mil. €.

[bookmark: _GoBack]

